ผมกำลังเดินกลับบ้านแล้ว เจอหมาตัวนึงที่วิ่งอยู่บนถนนแล้ววิ่งไล่เห่ารถยนต์-มอเตอร์ไซ แล้วผมก็เดินบนฟุตบาทแล้วอยู่ดีๆมันก็วิ่งย่องๆมาจากข้างหลังข้างๆ แล้วงับเข้าที่ขาขวา ใส่กางเกงสแลคสีดำผ้าหนา แล้วใส่กระเป๋าสตางค์ไว้ทำให้กางเกงกับขามีความโปร่งมาก พอมันงับก็เหมือนจะไม่โดนขา แล้วมีรอบน้ำลายไหลยาวเป้นเส้น พอกลับถึงบ้าน ถอดกางเกงดูไม่มีรอยแผลหรือรอยฟันเลย แต่ก็อาบน้ำถูสบู่วริเวณขา แล้วก็ไม่มั่นใจตอนกลางคืนก็เอาแอลกอฮอลล้างแผลมาชุบสำลีแล้วเช็ดทั้งขาดูก็ไม่พบ รอยแผลหรือแสบเลย ผมควรไปฉีดยารึป่าวครับผมโคตรวิตกจริตมากครับ
สวัสดีค่ะ หากผิวหนังบริเวณขาที่โดนสุนัขงับ ไม่มีบาดแผลที่มีเลือดออก ผิวหนังไม่มีรอยถลอก ไม่มีรอยช้ำ ไม่มีจ้ำเลือดใดๆ ก็จะไม่ทำให้ติดโรคพิษสุนัขบ้าได้ค่ะ ดังนั้น จึงไม่จำเป็นต้องไปฉีดวัคซีนพิษสุนัขบ้าแต่อย่างใดแต่หากผิวหนังมีบาดแผลที่มีเลือดออก หรือมีรอยถลอก หรือมีรอยช้ำหรือจ้ำเลือด ก็จะเสี่ยงต่อการติดเชื้อพิษสุนัขบ้าได้ ซึ่งในกรณีนี้ ก็ควรไปฉีดวัคซีนพิษสุนัขบ้า รวมถึงวัคซีนป้องกันบาดทะยักกระตุ้นด้วย (หากในช่วง 5 ปีที่ผ่านมายังไม่เคยฉีด)